19.9.2016

לכבוד,

מר זאב קוכמן, מנכ"ל

גורמה ליין בע"מ.

באמצעות פרסום באתר המכרז ובמייל.

**הנדון: תשובות לשאלות ההבהרה**

**קיבלנו את שאלות ההבהרה שלך והרינו להשיבך כדלקמן:**

1. הסכם ההרשאה פורסם ביום 18.9.2016 הודעה על הארכת מועד פרסומו פורסמה באתר המכרז.
2. ההשתתפות בסיור המציעים היא חובה.
3. אין לנו את שטחי המקום, יחד עם זאת, באתר המכרז מפורסמים תשריטי המקום שנערכו אתמול. הארנונה המשולמת היא כנהוג בעיריית תל אביב. בעניין זה אתה מוזמן לפנות לעיריית תל אביב.
4. למקום אין רישיון עסק לאולם אירועים. לא ידוע לנו על הפרעות לשכנים בעבר ו/או על תלונות בעניין זה, אולם עליך לברר זאת מול עיריית תל אביב. לגבי התנאים לקבלת רישיון עסק על אחריותך לבררם מול עיריית תל אביב. בר הרשות הקודם נדרש לעמוד בדרישות אקוסטיות שהציבה לו עיריית תל אביב שעלולה להציבם גם לבר הרשות החדש.
5. התב"ע לא מאפשרת אולם שמחות. אולם, מהמידע שנמסר לי על ידי מר עופר לוגסי סמנכ"ל אוניברסיטת תל אביב, אוניברסיטת תל אביב הגיעה להסדר מול עיריית תל אביב שלפיו בגין השימוש החורג, בנוסף לדמי ההרשאה, יהיה על בר הרשות לשלם לאוניברסיטת ת"א אחת לשנה, תשלום בגין "שימוש חורג במבנה" בסך של 15%, מתוך דמי ההרשאה היחסיים, בתוספת מע"מ, או 120,000 ₪ בתוספת מע"מ, לפי הגבוה מבין השניים, קרי, בר ההרשאה ישלם 1.2% (או 120,000 ₪ לפי הגבוה) מכלל הכנסותיו בגין ההרשאה נשוא המכרז דנן. עם קבלת תשלום זה תדאג האוניברסיטה להעביר תשלום זה לעיריית תל אביב.
6. **תשריטי הבניין שנערכו אתמול מצורפים באתר המכרז. אין בידינו תשריטים נוספים. אין לנו אומדני מחירים לשיפוץ כי אנו לא נעסוק בשיפוץ אלא בר הרשות, על חשבונו.**
7. **אין לנו אומדן כזה. כל מציע רשאי לתאם איתנו מועד לביקור עם אנשי המקצוע לצורך קבלת אומדנים. את התיאום יש לעשות מול הגב' שלומית בטל: 03-6406493.**
8. המחזור הכספי של המציע ב-3 שנות המס האחרונות (2015, 2014, 2013) לא היה נמוך מ – 2 מיליון ₪, לא כולל מע"מ, לכל שנה בנפרד, בגין פעילותו בניהול בתי אוכל.

בברכה,

מועדון האוניברסיטה ע"ש מרסל גורדון ע.ר.